open-index/open-wikipedia-markdown huggingface dataset:
Spordi suurraamat

**Spordi suurraamat** oli Tartu kirjastusühingu "Loodus" väljaandel kavatsetud suurteos, mis pidi ilmuma viies köites 30 raamatus, millest tegelikult aastail 1939–1940 ilmus seitse.

I köide. 
*1. Spordi ajalugu
*2. Spordi ja kehakultuuri olemus ning ülesanded. Spordi füsioloogia.
*3. Spordi tervishoid. 1939. Mihkel Kask.
*4–6. Võimlemine. Ilmus nr. 4, 1939. Autorid Richard Mast, Aleksander Antson.
II köide.
*7. Jalgpall.
*8. Jalgpall, rugby, Ameerika jalgpall ning teised jalgpalli erivariandid.
*9. Tennis. Golf. Maahoki. Lacross. Tekitennis. 1940. Kristjan Lasn.
*10. Käsipall. Pesapall. Baseball. Väravapall. Kriket. Veeremäng.
*11. Rahvamängud. Rahvatantsud.
III köide.
*12–15. Kergejõustik. Ilmus nr. 12. Aadu Adari.
*16. Ujumine. Veeremängud. 1939. Ardo Tarem.
*17. Sõudesport. Purjesport. Jääpurjetamine. Akvaplaanisõit. Surfing. Veesuusatamine.
IV köide.
*18–19. Maadlus.
*20. Tõstmine.
*21. Poks. Jiu-jitsu. 1939. Nigul Maatsoo, Edgar Kolmpere.
*22. Laskesport. Vibusport. Nooleheide.
*23. Mootorsport. Lennusport. Jalgrattasport.
V köide.
*24. Suusatamine. 1939. Vladimir Raudsepp, Aleksander Peepre.
*25. Uisutamine. Jäämängud. Kelgutamine. Curling.
*26. Hobusport. Vehklemine.
*27. Matkad ja laagrid.
*28. Sportlikud ehitised ja nende korrashoid.
*29–30. Spordi organisatsioon.
Bang Khun Thian

**Bang Khun Thian** (tai บางขุนเทียน) on Bangkoki linnaosa (*khet*). Linna edelaosas asuv Bang Khun Thian on ainus Bangkoki linnaosa, mis ulatub Tai lahe äärde.

Linnaosa koosneb kahest asumist (*khwaeng*): Tha Kham ja Samae Dam.

## Viited
Uku Põllumaa

**Uku Põllumaa** (sündinud 20. novembril 1962 Viljandis) on eesti arhitekt.

Ta lõpetas 1978. aastal põhikooli Tartu II Keskkoolis ja 1981. aastal Nõo Keskkooli. 1986. aastal sai ta arhitektidiplomi Eesti Riiklikust Kunstiinstituudist. 2002. aastal on ta lõpetanud ka Tallinna Restaureerimiskooli.

Aastail 1986–1990 töötas ta Eesti Projekti Tartu osakonnas. Seejärel, 1990. aastal asutas ta AS Arhitektibüroo Siim & Põllumaa.

1996–2000 oli ta Tartu linnaarhitekt. Sealjuures aastail 1996–1998 oli ta ka Tartu linnavalitsuse linnaplaneerimise osakonna juhataja kohusetäitja. 2000. aastast asus ta jälle tööle arhitektibüroos Siim & Põllumaa.

Põllumaa on Eesti Arhitektide Liidu ja Eesti Planeerijate Ühingu liige.

## Looming

*Tartu Ülikooli tehnoloogiainstituut (2004–2005)
*Narva maantee 84 korterelamu ümberehitus Tartus (2005–2006)
*Lasita Maja äri- ja tootmishoone Pihva külas (2006–2007)
*Jaama 10 korterelamu restaureerimine Tartus (2007–2008)
*Konsum Tartus Narva maantee 25a (2013–2014)
*Ärihoone Tõrvas Viljandi maantee 1 (2014)

## Isiklikku
Tema õde on bioloog Lee Põllumaa. Nende isa oli arst ja poliitik Rein Põllumaa ning vanaisa keemik Johannes Reinhold Põlluman. Emapoolne vanaisa oli metsandusteadlane Juhan Kaalep, onu oli kirjanik Ain Kaalep ja onupoeg on poliitik Ruuben Kaalep.

Abikaasa Siiri Põllumaaga (neiupõlvenimi Sorok) on tal 4 last, sh filmioperaator Erik Põllumaa ja arhitekt Mats Põllumaa. Leonhard Merzini tütre Ilona Merziniga on tal 1 poeg.
Laanemäe

**Laanemäe** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Laanemäe 246 inimesel: 123 mehel ja 123 naisel. Perekonnanimede levikult oli Laanemäe meeste puhul 617. kohal ja naiste puhul 697. kohal. Kõige levinum oli perekonnanimi Laanemäe vanuserühmas 0–4, kus neid on 10 000 elaniku kohta 2,88. Nimi oli kõige sagedasem Hiiu maakonnas, kus sellist nime kandis maakonna 10 000 elaniku kohta 12,29 inimest.

Nimede eestistamisel võeti Laanemäe uueks perekonnanimeks 68 korral isikute poolt, kelle perekonnanimi oli varem Aaron, Amskrugsdorff, Bokmann, Brokman(n) (loobus 2 isikut), 	Homberg, Il(l)isson (2), Jeets, Juhanson, Kirber, Klaamann, Köster, Kliis, Kristjan, Kuusiku, Laanberg (3), Laasberg, Laasfeld, Laasperk, Labber, La(e)dermann (2), Laiapea, 	Lampmann, 	Langell, Langer, Lasberg, 	Lätt, 	Laupmann (2), Laus,	Leetperk, 	Loberg, 	Lumberg, Lusenberg, Lutsberg (2), 	Luusenberk, 	Meinberg, 	Muhl (2), 	Münter,	Neimann, Ossip, Päss, 	Persidski (2), 	Pertmann, 	Pillov, 	Pragga, 	Raist, Riimann (2), 	Saabas, Siimon, 	Simann, 	Tiitson, 	Valdmann (2),	Vilberg, 	Villberg ja 	Vulf.

## Nime kandjaid
*Aare Laanemäe, eesti endine parteitöötaja (1937–)
*Eduard Laanemäe, Eesti poliitik (1885–?)
*Heidy Tamme (Laanemäe), eesti laulja ja muusikapedagoog (1943–)
*Mart Laanemäe, Eesti diplomaat (1959–) 
*Riho Laanemäe, Eesti ajakirjanik ja diplomaat (1963–2005)
*Tõnu Laanemäe, eesti arhitekt (1977–)

## Vaata ka
*Laanemägi

## Viited

## Välislingid
*
Graham Stuart

**Graham Charles Stuart** (sündinud 12. märtsil 1962 Carlisle'is) on Suurbritannia poliitik, ta on Konservatiivse Partei liige. Ta oli aastast 2005 House of Commonsi liige. 

2018. aasta jaanuaris määrati ta väliskaubanduse osakonna investeerimisasjade nooremministriks, 2020. aasta veebruarist kuni 2021. aasta septembrini töötas ta samas osakonnas ekspordiküsimuste nooremministri ametikohal. 7. juulist 6. septembrini 2022 - välisministeeriumi nooremminister.

## Isiklikku
Ta on lahutatud ja kahe tütre isa.
Wilhelm Heinrich Hastfer

**Wilhelm Heinrich Hastfer** (vähemalt 1646 – 11. jaanuar 1704) oli ooberst, Viru jalaväerügement ülem, Eestimaa maanõunik, mõisaomanik. Osales Põhjasõjas. 

## Elulugu
Wilhelm Heinrich Hastferi täpne sünniaeg pole teada, kuid ta sündis 1646. aastal või hiljem. Tema isa oli Johan Hastfer, kes oli 1646. aastal abiellunud Helena Taube af Karlöga, tulevase Wilhelm Heinrichi emaga.

Wilhelm astus sõjaväkke 1672. aastal reamehena  kuninga kaardiväes (*[[livgardet]]),* kuid kolis 1673. aastal välismaale. Ta asus Saksi elektoraadi teenistusse ning tõusis seal kuni kapteni auastmeni. Ta naasis 1678. aastal Rootsi armeesse ning oli samal aastal Heinrich Horni ratsarügemendi ooberst/kolonel.

Põhjasõja alguseks oli temast saanud Eestimaa maanõunik ning Virumaa maarügemendi ooberst (1701). 1700. aastal oli tema üks vähestest aadlikest, kes kuningas Karl XII kohtuma läks, kui ta Narva alla minnes Rakveres peatus.  

1703. aastal hakkas tema rügement kannatama ärajooksute tõttu, mil igal ööl jooksis ära ligi 20–40 meest. Ta pidas selle vastu võitlemises vajalikuks igasse kihelkonda salk sõdureid saata, mida ta Eesti kindralkuberneri Axel Julius De la Gardiega arutas. Nad mõlemad mõistsid, et ärajooksmist keelavate plakatite välja andmine selle vastu ei aita.Probleemi ajendiks oli vene feldmarssal Boris Šeremetjevi rüüsteretk 1703.a. läbi Virumaa, mistõttu sõdurid maalt enam palka ei saanud.

Ta läks 1704. aastal armeest erru jaanuaris. Tema rügement liideti Tallinnas Järvamaa jalaväerügemendiga.

## Isiklik elu
Wilhelm Heinrich Hastfer abiellus kaks korda. Esimest korda Görvel Horn af Äminnega 1677. aastal. Tema teine naine oli Margareta Clodt von Jürgensburg, kes suri 1698. aastal. 

Tal oli kaks poega, Johan (1692–1769) ja Gustaf Berndt (1695–1759). 

## Mõisaomandid
Wilhelm Heinrich Hastferile kuulusid Eestis Tõdva-Kõnnu (*Köndes*), Aaspere (*Kattentack*) ja Maidla (*Wredenhagen*) mõis. 

Neist viimase, Maidla mõisa, pantis ta paar korda ära. Ühe osa mõisast kuueks aastaks 1685. aasta 15. juulil Maria Büttnerile 6000 riigitaalri eest ning uuesti 14. juulil 1686. aastal Diedrich Wittele, jällegi kuueks aastaks. 

## Viited
Olevi tänav (Pärnu)

**Olevi tänav** on tänav Pärnus Raeküla linnaosas.

Tänav saab alguse Käo tänavalt, suundub edelasse ja lõppeb Merimetsa tänaval. Olevi tänav ristub veel Sulevi ja Ümera tänavaga.
 
Tänava pikkus on ligikaudu 360 meetrit.

## Galerii

Pilt:Olevi tänav, Pärnu.jpg|Olevi tänav, vaade Käo tänava ristmikult. 17. veebruar 2023
Pilt:Olevi kauplus, Meie toidupood.jpg|Olevi kauplus, Meie toidupood, 27. jaanuar 2023
Olevi tänav.jpg|Olevi tänav novembris 2023
1. Jõe tänav (Pärnu)

**1. Jõe tänav** on tänav Pärnus Eeslinna linnaosas. 

See asub Väike-Jõe tänava ja Pärnu jõe vahel. 

Tänav on ligikaudu 100 meetrit pikk.
Biting Elbows

**Biting Elbows** on Moskvas tegutsev rokkmuusikaansambel, mis viljeleb post-punki  ja *[[indie rock]]*i. Ansambli lõid 2008. aastal Ilja Naišuller (vokaal, kitarr) ja Ilja Kondratjev (trummid, hiljem basskitarr ja vokaal). Alguses orienteeruti punkrokile. 

Septembris 2011 valmis  ansamblil Biting Elbows muusikavideo laulule "The Stampede". Video, mis filmiti esimeses isikus, sai hitiks YouTube'is, kus see kogus ligi viis miljonit vaatamist.  

Novembris 2011 ilmus ansambli esimene stuudioalbum ("Biting Elbows").  

Biting Elbows sai laiemalt tuntuks pärast laulule "Bad Motherfucker" muusikavideo valmimist ja avaldamist märtsis 2013 YouTube'is. Mõnes mõttes on see klipi "The Stampede" järg. Esimese kümne päeva jooksul kogus klipp YouTube'is üle kümne miljoni vaatamist.

## Diskograafia
### Albumid
* "Biting Elbows" (2011)
* "Shorten The Longing" (2020)

### Minialbumid
* "Dope Fiend Massacre" (2011)
* "Bad Motherfucker" (2013)

### Singlid
* "Bad Motherfucker" (2013)
* "Bullied Boy" (2015)
* "For The Kill" (2016)
* "My Woman" (2016)
* "Dustbus" (2016)
* "Love Song" (2017)
* "Anarchy" (2018)
* "Control" (2019)
* "Heartache" (2019)
* "Boy is dead" (2021)

## Videoklipid

## Viited

## Välislingid
*Koduleht
Mörbisch am See

**Mörbisch am See** (horvaadi *Merbiš*, ungari *Fertőmeggyes*) on vald (*Gemeinde*) Austrias Burgenlandi liidumaal Eisenstadt-Umgebungi ringkonnas Neusiedli järve kaldal.

## Viited
Neufeld an der Leitha

**Neufeld an der Leitha** (horvaadi: *Novo Selo*, ungari: *Lajtaújfalu, Lajta-Újfalu*, tähendab "uut küla Leitha jõe ääres") on linn *(Stadtgemeinde)* Austrias Burgenlandi liidumaal Eisenstadt-Umgebungi ringkonnas. See asub Leitha jõe ääres, mis moodustab piiri Alam-Austriaga.

## Tuntud inimesi

* Hans Bögl (1899–1974), Burgenlandi kuberner 1964–1966, Rahvuskogus 1959–1962
* Franz Erntl (1902–1990), maalikunstnik
* Ludwig Leser (1890–1946), Burgenlandi kuberner 1945–1946
* Jürgen Mansberger (* 1988), jalgpallur
* Fred Sinowatz (1929–2008), liidukantsler 1983–1986

## Viited
Bangkok Noi

**Bangkok Noi** (tai บางกอกน้อย) on Bangkoki linnaosa (*khet*). Khlong San asub Chao Phraya jõe vasakul (läänepoolsel) kaldal.

Linnaosa koosneb viiest asumist (*khwaeng*): Siri Rat, Ban Chang Lo, Bang Khun Non, Bang Khun Si ja Arun Amarin.

Bangkok Noi linnaosa on moodustatud 1972. aastal.

## Viited
Bang Phlat

**Bang Phlat** (tai บางพลัด) on Bangkoki linnaosa (*khet*). Khlong San asub Chao Phraya jõe vasakul (läänepoolsel) kaldal.

Linnaosa koosneb neljast asumist (*khwaeng*): Bang Phlat, Bang O, Bang Bamru ja Bang Yi Khan.

Bang Phlati linnaosa moodustati 1915. aastal, kuid kaotati ära 1938. aastal. Uuesti moodustati Bang Phlati linnaosa 1989. aastal.

## Viited
Catherine Zarip

**Catherine Zarip** (sündinud 18. oktoobril 1966 Tallinnas) on eesti illustraator ja raamatukujundaja.

Lõpetanud 1995. aastal Eesti Riikliku Kunstiakadeemia keraamika eriala. Töötanud kirjastuse Avita peakunstnikuna 1998–2014, praegu vabakutseline. Ta on Eesti Kujundusgraafikute Liidu ja IBBY Eesti osakonna liige.

Zarip on illustreerinud kümneid lasteraamatuid, õpikuid ja töövihikuid ning kujundanud peaaegu 200 raamatut. Tema tööd asuvad Eesti Rahvusraamatukogu kunstikogus ja Eesti Lastekirjanduse Keskuse illustratsioonikogus. Ta on pälvinud kahel korral auhinna Tallinna Illustratsioonitriennaalil ja kümnel korral "5 kauneimat Eesti lasteraamatut" konkursil. Aastal 2025 pälvis Zarip Edgar Valteri nimelise illustratsioonipreemia.

Tema kunst on värske ja elegantne – ühtaegu animeeritud ja vaoshoitud, detailirikas ja lihtne.

## Viited

## Välislingid
* Catherine Zarip joonistab emotsioone, Õpetajate Leht, 26. veebruar 2016.
* Catherine Zarip: lasteraamatus on oluline luua võimalikult helge atmosfäär, ERR, 19. september 2019.
* Presidendi jõulukaardil näeb maailma mitmekesisust, Õhtuleht, 4. detsember 2020.
* Zarip: illustratsioon on Eestis viimase kümne aastaga kõvasti arenenud, ERR, 21. september 2021.
Chom Thong

**Chom Thong** (tai จอมทอง) on Bangkoki linnaosa (*khet*).

Linnaosa koosneb neljast asumist (*khwaeng*): Bang Khun Thian, Bang Kho, Bang Mot ja Chom Thong.

Chom Thongi linnaosa on moodustatud 9. novembril 1989. Praegustes piirides on linnaosa alates 14. oktoobrist 1997.

## Viited
Al-Ittihad Club

**Al-Ittihad Saudi Arabian Club** (araabia keeles نادي الإتحاد العربي السعودي) on Saudi Araabia jalgpalliklubi, mis tegutseb Jiddah's. See mängib Saudi Araabia kõrgliigas Saudi Professional League.

Klubi on asutatud 1927. aastal. See on mänginud praeguses Saudi Araabia kõrgliigas kõigil hooaegadel alates hooajast 1976/77. Saudi Araabia meistriks on Al-Ittihad tulnud kokku kaheksa korda, viimati 2009. aastal. Lisaks on ta üheksa korda võitnud Saudi Araabia karikavõistlused. Klubi kõige edukam periood oli 1990. ja 2000. aastatel, mille jooksul tuldi seitse korda Saudi Araabia meistriks ja võideti kõik senised rahvusvahelised tiitlid. 2004. ja 2005. aastal võitis Al-Ittihad AFC Meistrite Liiga ja 2005. aastal lisaks Araabia Meistrite Liiga. 1999. aastal võideti Aasia karikavõitjate karikas.

Klubi kodustaadion on alates 2014. aastast olnud King Abdullah Sports City, mis mahutab	62 345 pealtvaatajat. See on suuruselt teine staadion Saudi Araabias. Staadioni jagatakse Al Ahli klubiga.

Al-Ittihadi suurim rivaal on Al-Hilal. Kahe klubi vaheline rivaliteet on tuntud nime *[[Saudi El Clasico]]* all.

## Mängijad
### Praegune koosseis
*Seisuga 1. jaanuar 2023*

 

 

 
 

 
 

 

### Endisi mängijaid

*  Témime Lahzami (1981–1982)
*  Roberto Donadoni (1999–2000)
*  Bebeto (2002)
*  Tijani Babangida (2002–2003)
*  Joseph-Désiré Job (2005–2006)
*  Mohamed Kallon (2005–2006)
*  Magno Alves (2007–2008)
*  Emad Moteab (2008–2009)

*  Hicham Aboucherouane (2008–2010)
*  Amine Chermiti (2009–2010)
*  György Sándor (2013)
*  Marquinho (2014–2015)
*  James Troisi (2015)
*  Sulley Muntari (2015–2016)
*  Lucian Sânmărtean (2015–2016)
*  Gelmin Rivas (2015–2016)

*  Kahraba (2016–2018)
*  Ahmed Akaïchi (2016–2018)
*  Carlos Villanueva (2016–2020)
*  Valdívia (2018)
*  Matthew Jurman (2018–2019)
*  Garry Rodrigues (2019–2021)
*  Aleksandar Prijović (2019–2021)
*  Wilfried Bony (2020)

## Saavutused
* Saudi Professional League
** **Võidud** (10): 1982, 1997, 1999, 2000, 2001, 2003, 2007, 2009, 2023, 2025
* King Cup
** **Võidud** (9): 1958, 1959, 1960, 1963, 1967, 1988, 2010, 2013, 2018
*Crown Prince Cup
** **Võidud**  (8): 1958, 1959, 1963, 1991, 1997, 2001, 2004, 2017
*Saudi Federation Cup
** **Võidud**  (3): 1986, 1997, 1999
*AFC Meistrite Liiga
****Võidud** (2): 2004, 2005
*Aasia karikavõitjate karikas
** **Võidud**  (1): 1999
*Araabia Meistrite Liiga
** **Võidud**  (1): 2005
*GCC Meistrite Liiga
** **Võidud**  (1): 1999

## Viited

## Välislingid
* Klubi koduleht
Oslip

**Oslip** ([ˈɔslɪp]; ungari: *Oszlop*, horvaadi: *Uzlop*) on vald *(Gemeinde)* Austrias Burgenlandi liidumaal Eisenstadt-Umgebungi ringkonnas, tuntud viinamarjakasvatuse poolest.

Oslip asub u. 60 km Viinist lõunas.

## Ajalugu

Oslip oli enne Austria-Ungari lagunemist 1918. aastal tuntud kui *Oszlop* Ungaris Soproni maakonnas.

## Viited
Taling Chan

**Taling Chan** (tai ตลิ่งชัน) on Bangkoki linnaosa (*khet*).

Linnaosa koosneb kuuest asumist (*khwaeng*): Khlong Chak Phra, Taling Chan, Chimphli, Bang Phrom, Bang Ramat ja Bang Chueak Nang.

1998. aastal eraldati Taling Chani koosseisust Thawi Watthana linnaosa.

## Viited
Thawi Watthana

**Thawi Watthana** (tai ทวีวัฒนา) on Bangkoki linnaosa (*khet*). Linnaosa asub Bangkoki lääneosas.

Linnaosa koosneb kahest asumist (*khwaeng*): Thawi Watthana ja Sala Thammasop.

Thawi Watthana linnaosa on moodustatud 6. märtsil 1998.

## Viited
Purbach am Neusiedlersee

**Purbach am Neusiedlersee** (ungari: *Feketeváros*), vahel ka **Purbach am Neusiedler See** või **Purbach am See**, on linn *(Stadtgemeinde)* Austrias Burgenlandi liidumaal Eisenstadt-Umgebungi ringkonnas, tuntud viinamarjakasvatuse poolest.

Purbach asub Neusiedli järve läänekaldal, mis on ainus stepijärv Kesk-Euroopas ja ainus loodusliku väljavooluta järv Euroopas.

## Nimed

Purbach am Neusiedlerseed, sõna otseses mõttes Purbachi Neusiedli järve ääres nimetatakse sageli ainult Purbachiks. See oli enne Austria-Ungari lagunemist **Feketeváros** Ungaris Soproni maakonnas.

Seda tunti horvaadi keeles kui **Porpuhi**.

## Ajalugu

Asustust Purbachis võib jälgida 6. sajandini eKr.

Rooma ajal asus see kuulsal Merevaiguteel.

Linna on dokumendid esmamainitud 1270. aastal.

1918. aastal muutus linn Feketevárosest Ungaris Sopronis tänapäevaseks Purbach am Neusiedlerseeks Austrias Burgenlandis.

## Viited
Hagiograafia

**Hagiograafia** (kreeka keeles  ἅγιος *hagios* 'püha'ja γραφία *graphia* 'kirjutamine') on pühakuid, nende elu ja tegusid käsitlev kirjandus ning uurimistöö. See hõlmab kirjeldusi märtritest, nende kohtuotsustest ja surma üksikasjadest; pühakuks kuulutatud munkade, piiskoppide, vürstide ja neitsite elulugusid ja kirjeldusi imedest, mis on seotud pühakute haudade, reliikviate või pühakujudega.

## Ajaloost
Hagiograafiaid on kirjutatud juba 2. sajandist peale lugejate valgustamiseks ja pühakute ülistamiseks. Keskajal oli tavaks lugeda valjult ette vastava päeva pühakute elulugusid nii tunnipalvustel kui ka õhtusöögi ajal munkade refektooriumis. Üksikute pühakute elulugude kõrval kirjutati teoseid teatud liiki pühakutest, näiteks Eusebiuselt Caesareast pärinevad teated Palestiina märtritest 4. sajandist ja paavst Gregorius I "Dialoogid" käsitlevad Benedictust ning teisi 6. sajandi munkasid. Oletatavasti kuulsaim hagiograafiline kogumik on 13. sajandist pärit Jacobus de Voragine "Legenda aurea" ("Kuldlegend"). Uusaegne kriitiline hagiograafia sai alguse 17. sajandi Flandrias jesuiidi Jean Bollandi ja tema järgijate, bollandistide tegevusega.

## Viited
Phasi Charoen

**Phasi Charoen** (tai ภาษีเจริญ) on Bangkoki linnaosa (*khet*).

Linnaosa koosneb seitsmest asumist (*khwaeng*): Bang Wa, Bang Duan, Bang Chak, Bang Waek, Khlong Khwang, Pak Khlong Phasi Charoen ja Khuha Sawan.

Phasi Charoeni linnaosa on moodustatud 1972. aastal.

## Viited
Meister Theodoric

**Meister Theodoric**, ka **meister Theoderich** ja **Theoderich Prahast** (ladina vorm *Magister Theodoricus de Praga*; tšehhi *Mistr Theodorik*, ka *Dětřich*, *Jetřich*, *Dittrich*; mainitud 1359–1368) oli maalikunstnik Prahas keiser Karl IV õukonnas, nn pehme stiili üks tunnusesindajaid Ida-Euroopas.

## Eluloolist
Theodoric oli 1348. aastal asutatud Praha maalijate gildi esimene vanem ja Karl IV õuekunstnik aastail 1359–1367.

## Teosed
Oma esimesed teosed maalis meister tõenäoliselt Praha kuningapalee jaoks. Tuntuim Theodorici loodud pilditsükleist on Karlstejni linnuse Püha Risti kabeli kujundus, kus on kokku 129 maali pühakutest üleelusuuruste poolfiguuridena kuldtaustal. See on üks paremini säilinud terviklikke pilditsükleid gooti maalikunstis. Theodoricile või tema ringkonnale on omistatud ka Praha peapiiskopi Johann Očko von Wlašimi votiivpaneel, millel on kujutatud Jumalaema ees põlvitamas kuningas Karl IV ja tema poeg Vaclav IV.

## Viited

## Välislingid
* Master Theoderic. - Web Gallery of Art
* Theoderich (Meister Theodorich oder Dietrich). - Deutsche Biographie
2. Jõe tänav (Pärnu)

**2. Jõe tänav** on tänav Pärnus Eeslinna linnaosas Pärnu jõe ääres.

Tänav koosneb kahest lõigust, millest esimene paikneb Pärnu jõe ja Väike-Jõe tänava vahel ning teine Väike-Jõe ja Suur-Jõe tänava vahel.

Tänava pikkus on ligikaudu 149 meetrit.


 2. Jõe tänav, Pärnu 3.jpg|Pärnu jõe ja Väike-Jõe tänava vaheline lõik, 9. märts 2023
2. jõe tänav Pärnus.jpg|Väike-Jõe ja Suur-Jõe vaheline lõik, oktoober 2023
2. Jõe tänav, Pärnu.jpg
2. Jõe tänav, Pärnu 2.jpg|2. Jõe tänav, Väike-Jõe tänavalt Pärnu jõe suunas.
3. Jõe tänav

**3. Jõe tänav** on tänav Pärnus Eeslinna linnaosas Pärnu jõe ääres.

3. Jõe tänav saab alguse Suur-Jõe tänavalt, suundub põhja poole, ristub Väike-Jõe tänavaga ning lõpeb Pärnu jõe ääres.

Tänava pikkus on ligikaudu 135 meetrit.

## Hoonestus
Väike-Jõe ja 3. Jõe tänava ristis asuva Väike-Jõe tänav 3 hoone fassaad on arvatud ehitismälestiseks.

3. Jõe tänava aadressil pole ühtegi hoonet. Sõidutee laius umbes 3,5 m, kõnniteed puuduvad.

## Viited
Razumkovi Keskus

**Oleksandr Razumkovi Ukraina Majandus- ja poliitikauuringute Keskus**, ka **Razumkovi Keskus** (ukraina keeles *Український центр економічних і політичних досліджень імені Олександра Разумкова*) on Oleksandr Razumkovi (1959–1999) järgi nimetatud Ukraina juhtiv mitteriiklik analüütiline keskus, mis teostab riigipoliitikaalaseid uurimusi. 

Keskus asutati 1994. aastal. Alates 2000. aastast kannab praegust nime.

Aastatel 1999–2005 juhtis Razumkovi Keskust Anatoli Hrõtsenko, hilisem Ukraina kaitseminister. Alates 2005. aastast on keskuse direktor Anatoli Ratšok (sündinud 1955).

## Sotsioloogilisi küsitlusi
## Aasta poliitik 2022

Razumkovi Keskuse sotsioloogiline teenistus korraldas ajavahemikus 21. detsembrist 2022 kuni 3. jaanuarini 2023 Ukrainas sotsioloogilise küsitluse, milles osales 2017 küsitletut. Esitati küsimus: "Keda Ukraina poliitikutest Te nimetaksite "aasta poliitikuks 2022""? 59% küsitletuist nimetas aasta poliitikuks president Volodõmõr Zelenskõi. 

Küsitluse tulemused (alltoodud tabelis on ära toodud persoonid, keda nimetas vähemalt 1% küsitletute koguarvust): 

## Viited
Mihhail Krug

**Mihhail Vladimirovitš Krug**, sünninimi **Mihhail Vladimirovitš Vorobjov** (vene keeles Михаил Владимирович Круг; 7. aprill 1962 Kalinin, Kalinini oblast – 1. juuli 2002 Tver) oli vene laulja-laulukirjutaja, populaarsemaid vene šansooni esindajaid.

Ööl vastu 1. juulit 2002 tungisid laulja eramajja kaks tundmatut, eeldatavalt röövimise eesmärgil, ning haavasid Krugi tulirelvast. Mihhail Krug viidi haiglasse, kus ta teadvusele tulemata suri.

## Laule

## Viited

## Välislingid
*
*Михаил Круг на зоне в Эстонии 1999 год. YouTube, 13. oktoober 2020
Fomitiporia

***Fomitiporia*** on klassi *[[Agaricomycetes]]* kuuluv kandseente perekond.

## Liike
Liigid on liigutatud teistesse perekondadesse.

## Varasemaid liike
**Phellinus punctatus* – punkttaelik, täpptaelik
**Phellinus robustus* – tammetaelik

## Välislingid
*
Bang Bon

**Bang Bon** (tai บางบอน) on Bangkoki linnaosa (*khet*). Bang Bon asub linna lääneosas.

Linnaosa koosneb neljast asumist (*khwaeng*): Bang Bon Nuea, Bang Bon Tai, Khlong Bang Phran ja Khlong Bang Bon.

Bang Boni linnaosa on moodustatud 14. oktoobril 1997.

## Viited
Sankt Margarethen im Burgenland

**Sankt Margarethen im Burgenland** (ungari *Szentmargitbánya*) on vald (*Marktgemeinde*) Austrias Burgenlandi liidumaal Eisenstadt-Umgebungi ringkonnas, liidumaa pealinna Eisenstadti lähedal. 

Seal asub suur 1. sajandi Rooma karjäär. Lihavõttemängu etendatakse Sankt Margarethenis igal suvel juba üle 70 aasta. Linn on Ungari piiri lähedal. Paneuroopa pikniku rahudemonstratsiooni peeti Sankt Margaretheni lähedal 1989. aastal külma sõja lõppedes.

## Rooma karjäär

Rooma karjäär on hiljuti muudetud tipptasemel üritustepaigaks. Arhitektuur sulandub loodusliku ümbrusega. Corteni terasest kaldtee muudab karjääri kättesaadavaks kõigile vaatajaskondadele.

## Viited
Homsi provints

**Homsi provints** ( *Muḩāfaz̧at Ḩimş*) on üks Süüria 14 provintsist. See asub Süüria keskosas. 

Provintsi pindala on erineval allikatel 40 940 kuni 42 223 ruutkilomeetrit. See on pindalalt Süüria suurim provints. Homsi provintsis elab 1 763 000 inimest (2010. aasta hinnang). 

Provints on jagatud kuueks ringkonnaks (*minţaqah*) ning eraldiseisvaks Homsi linnaks. Homs on Homsi provintsi keskus. 

Provintsi kuberner on Namir Habib Makhlouf.

Homsi kubermang kuulus ka Ottomani Süüria koosseisu, kui seda tunti ka kui Homsi sanjakki.

## Haldusjaotus

Kubermangus on jagatud seitsmeks ringkonnaks (*minţaqah*). Ringkonnad jagunevad veel 25 alamringkonnaks (*nāḩiyah*):

* Homsi ringkond (10 alamringkonda)
* Al-Quşayri ringkond (2 alamringkonda)
* Al-Mukharrami ringkond (2 alamringkonda)
* Ar-Rastani ringkond (2 alamringkonda)
* Tadmuri ringkond (2 alamringkonda)
* Talldawwi ringkond (3 alamringkonda)
* Tallkalakhi ringkond (4 alamringkonda)

## Rahvastik
Al-Mukharrami ringkond on valdavalt asustatud alaviitidega. Talldawwi, Tallkalakhi, Homsi ja Al-Quşayri ringkonnas on alaviitide, sunniitidest moslemite ja kristlaste segarahvastik. Al-Quşayri ringkond on koduks ka suurele hulgale šiia moslemitele.

## Viited
Schützen am Gebirge

**Schützen am Gebirge** (ungari: *Sérc*, horvaadi: *Česno*) on vald *(Gemeinde)* Austrias Burgenlandi liidumaal Eisenstadt-Umgebungi ringkonnas.

## Ajalugu

Esimene kirjalik märge Schützen am Gebirgest tehti 1211. aastal.

## Nimi

*Gebirge* tähendab 'mäestikku'. *Schütze* on saksakeele mitmus nimisõnast 'laskur'. Tegusõna *schützen* ei ole seotud selle nimisõnaga, vaid sõnaga *schutz*, mis tähendab 'valvama' või 'kaitsma'.

## Viited
Steinbrunn

**Steinbrunn** (1958. aastani *Stinkenbrunn*, ungari *Büdöskút*, horvaadi *Štikapron*) on vald (*Marktgemeinde*) Austrias Burgenlandi liidumaal Eisenstadt-Umgebungi ringkonnas.

## Viited
Stotzing

**Stotzing** (ungari: *Lajtaszék*) on vald *(Gemeinde)* Austrias Burgenlandi liidumaal Eisenstadt-Umgebungi ringkonnas.

Stotzing asub Burgenlandi põhjaosas, liidumaa pealinna Eisenstadti lähedal.

## Viited
Siegendorf

**Siegendorf** (horvaadi *Cindrof*, ungari *Cinfalva*) on vald (*Marktgemeinde*) Austrias Burgenlandi liidumaal Eisenstadt-Umgebungi ringkonnas.

## Viited
Katastrofism

**Katastrofism** on Maa geoloogilise kujunemise õpetus, mille kohaselt on Maa ajaloos vaheldunud rahulikud ajajärgud ja katastroofid ehk kataklüsmid, mis on muutnud maakera ilmet ning hävitanud elusa looduse kas osaliselt või täielikult. See vastandub uniformitarismile (mõnikord nimetatakse seda ka gradualismiks), mille kohaselt on Maa geoloogilised muutused välja kujunenud aeglaste protsesside, näiteks erosiooni tulemusel. Uniformitarismi pooldajad arvasid, et olevik on mineviku võti ja kõik minevikus toimunud geoloogilised protsessid (nt erosioon) sarnanesid tänapäeval toimuvatega. Praegune teaduslik konsensus on, et geoloogilises minevikus toimusid mõned katastroofid, kuid neid peetakse äärmuslikeks näideteks.

Katastrofismi pooldajad arvasid, et iga geoloogiline ajastu lõppes vägivaldsete ja ootamatute looduskatastroofidega, nagu suured üleujutused või suurte mäeahelike kiire moodustumine. Taimed ja loomad, kes elasid maailma nendes osades, kus sellised sündmused aset leidsid, surid välja ja need asendati järsult uute vormidega, kelle fossiilid määrasid geoloogilised kihid. Mõned katastrofistid püüdsid seostada vähemalt üht sellist muudatust Piiblis kirjeldatud Noa veeuputusega.

Prantsuse teadlane Georges Cuvier (1769–1832) populariseeris katastrofismi mõiste 19. sajandi alguses; ta tegi ettepaneku, et uued eluvormid on pärast piirkondlikke üleujutusi mujalt sisse kolinud, ning vältis oma teadustöös religioosseid ja metafüüsilisi spekulatsioone.

## Ajalugu

### Geoloogia ja piibel
Geoloogia varajases arengus proovis kristlik lääne ühiskond ühildada piibli jutustusi maailmaloomisest ja üleujutusest uute geoloogiliste teadmistega Maa moodustanud protsesside kohta.

## Vaata ka

* Loodusliku valiku evolutsiooni alternatiivid
* Clarence King
* Basalt üleujutus
* Liustikujärve puhkev üleujutus
* Geoloogia ajalugu
* Paleontoloogia ajalugu
* Megatsunami
* Pensée (Immanuel Velikovsky uuesti läbi vaadatud)
* Punktide tasakaal
* Supervulkaan
* Uniformitarism
* Vulkaaniline talv
* Zancleani üleujutus

## Viited

* 
* 
* 

## Lisalugemist

* Lewin, R.; *Complexity*, Dent, London, 1993, lk.&nbsp;75
* Palmer, T.; *Katastroof, uuskatastroof ja evolutsioon* . Interdistsiplinaarsete Uuringute Ühing koostöös Nottingham Trenti Ülikooliga, 1994, (SIS) (Nottingham Trenti ülikool)

## Välislingid

* Mõjutektoonika
* Katastroof ja massilised väljasuremised
* Katastroofismi langus ja tõus
* "Kuu päritolu".
* Katastroof! Inimene, müüt ja kaos muinasajaloos ja teadustes
* Vastused loomises – artikkel katastroofist
* ''Ideeajaloo sõnaraamat'' : "Uniformitarism ja katastroof"
Hispaania-Inglise sõda (1585–1604)

:*Teiste konflitkide kohta vaata artiklit [[Hispaania-Inglise sõda]].*

**Hispaania-Inglise sõda** oli katkendlikult aastatel 1585–1604 toimunud konflikt Habsburgide Hispaania ja Inglismaa Kuningriigi vahel. Tegu oli väljakuulutamata sõjaga. Peaaegu 30 aasta jooksul toimunud konflikti iseloomustasid inglaste laevaröövid ning ajaliselt ja ruumiliselt harvad lahingud. Sõda algas 1585. aastal Inglise ekspeditsiooniga Hispaania Madalmaadesse, mida juhtis Leicesteri krahv Robert Dudley. Sissetung toimus toetuseks hollandlaste mässule.

Inglismaad saatis esimestel aastatel edu: 1587 võideti Cadizi lahing ning 1588 tõrjuti Võitmatu Armaada rünnak. Pärast seda tabasid inglasi tagasilöögid: 1589. aasta Inglise Armaada, 1595. aasta San Juani lahing ja 1597. aasta Essex-Raleigh' ekspeditsioon. Hispaanlased saatsid Inglismaale ja Inglismaale veel kolm armaadat: 1596, 1597 ja 1601, kuid need ebaõnnestusid peamiselt ilmastiku tõttu.

Sajandivahetusel jõudis sõda Hollandi-, Prantsusmaa- ja Iirimaa-kampaaniate ajal ummikusse. Sõda lõppes, kui Hispaania kuningas Felipe III ja Inglismaa kuningas James I 1604. aastal Londoni lepingu sõlmisid. Lepinguga lubasid pooled lõpetada sõjalise sekkumise Madalmaades ja Iirimaal ning inglased röövid meredel.

## Vaata ka
* Hispaania-Inglise sõda (1625–1630)
* Euroopa ususõjad

## Viited

## Kirjandus
* 
* 
* 
* 
* Charles Beem, *The Foreign Relations of Elizabeth I* (2011) excerpt and text search
* 
* 
* 
* Peter Earle *The Last Fight of the Revenge* (London, 2004) 
* 
* Winston Graham *The Spanish Armadas* (reprint 2001) 
* 
* 
* 
* 
* 
* Jonathan I. Israel. *Conflicts of Empires: Spain, the Low Countries, and the Struggle for World Supremacy, 1585-1713* (1997) 420pp
* 
* 
* 
* 
* 
* 
* 
* 
*
Antto Terras

**Antto Terras** (sündinud 23. novembril 1973 Tallinnas) on Eestis sündinud soome kirjanik ja humorist. 

Ta elab ja töötab Soomes alates 1991. aasta juunist. Ta on lõpetanud dramaturgina Tampere ülikooli. Terrase esimene raamat "Stockmann Yard" ilmus aastal 2015. Teos on humoorikas ülevaade Terrase tööst ja kogemustest Helsingi Stockmanni kaubamaja eradetektiivina aastatel 1998–2015. 

Terraselt on ilmunud 17 raamatut, neli komöödiat ja kolm kuuldemängu. "Stockmann Yard" ja "Tallinna tapjad" on tõlgitud ka eesti keelde (kirjastus Tänapäev). 

Terras on rajanud aastal 2012 Finland Roast Company – ühenduse, mis keskendub huumorietenduste tootmisele (*[[stand-up comedy]]*, *[[roast comedy]]*).
Trausdorf an der Wulka

**Trausdorf an der Wulka** (horvaadi *Trajštof*, ungari *Darázsfalu*) on vald (*Gemeinde*) Austrias Burgenlandi liidumaal Eisenstadt-Umgebungi ringkonnas. See asub Wulka jõe ääres.

## Viited
Wulka

**Wulka** ([ˈvʊlka]) on jõgi Austrias Burgenlandis.

Jõgi algab Forchtensteini lähedalt ja Alam-Austria piirilt. See voolab läbi Trausdorf an der Wulka ja suubub Donnerskircheni lähedal Neusiedli järve, mis varem oli äravooluta järv, kuid tänapäeval juhitakse Einseri kanali kaudu Doonausse.

Ajakirjas Journal of Hydrology ilmunud artiklis väidetakse, et "reovee puhastusjaamad andsid kuni 68% igakuisest Wulka jõe voolust järve".

## Vaata ka

* Rosalia mäed
Ilja Naišuller

**Ilja Viktorovitš Naišuller** (vene keeles Илья Викторович Найшуллер; sündinud 19. novembril 1983 Moskvas) on vene filmirežissöör, produtsent, stsenarist, muusikavideote režissöör ja ansamblijuht.

8–14-aastaselt õppis Ilja Naišuller Londonis. Pärast Venemaale naasmist lõpetas ta Moskvas Jassenevos asuva Briti Rahvusvahelise Kooli. Astus seejärel Moskvas Ostankino Ringhäälingu Instituuti, kuid pooleteise aasta pärast lahkus sealt ja sõitis Ameerikasse, kus õppis lühikest aega New York University Tisch School of the Artsis. 

2008. aastal lõi Naišuller koos Ilja Kondratjeviga *[[indie rock]]*i viljeleva ansambli Biting Elbows. 2012. aastal asutas ta koos Jekaterina Kononenkoga filmiettevõtte Versus Picture, kus luuakse reklaam- ja muusikavideoid ning mängufilme.

## Filmilavastaja
Naišuller on olnud kümmekonna mängufilmi tegijate seas kas näitleja (kõrvalosas), stsenaristi, produtsendi või režissöörina (kaks mängufilmi ja mõned osad ühest vene seriaalist). 

Septembris 2015 peetud Toronto rahvusvahelisel filmifestivalil toimus Naišulleri debüütmängufilmi esilinastus – märulifilm "Hardcore: Raju Henry" (Venemaal näidati seda pealkirjaga "Хардкор" ja Ameerika Ühendriikides "Hardcore Henry"). Filmi stsenaariumi kirjutas samuti Naišuller.

2021. aastal valmis Naišulleri teine märulifilm "Eikeegi", mille stsenarist on Derek Kolstad ning peaosas Bob Odenkirk ja kõrvalosas Christopher Lloyd. Ameerika Ühendriikides, kus sellest filmist sai kassahitt, linastus see pealkirjaga "Nobody".

## Viited

## Välislingid
* 
* Heads Of State: Everything We Know So Far About The Action Comedy Starring Idris Elba And John Cena. slashfilm.com, 27. oktoober 2022
Ţarţūsi provints

**Ţarţūsi provints** ( *Muḩāfaz̧at Ţarţūs*) on üks Süüria 14 provintsist. See asub Süüria lääneosas, piirneb põhjas Latakia provintsiga, idas Holmsi ja Ḩamāh' provintsiga, lõunas Liibanoniga ja läänes Vahemerega. See on Süürias üks väheseid provintse, kus on alaviitide enamus. Provintsi maa-alaks on 1890&nbsp;km² ja pealinn on Ţarţūs.

## Ajalugu
Provints kuulus ajalooliselt alaviitide territooriumi koosseisu, mis eksisteeris aastatel 1920–1936.

See oli varem osa Latakia provintsist, kuid eraldati 1972. aastal.

Piirkond on olnud Süüria kodusõja ajal suhteliselt rahulik, olles üldiselt al-Asadi-meelne piirkond, mis on jäänud valitsuse kontrolli alla. Kuid 2013. aastal toimusid Baydas ja Baniyas massimõrvad sunniitide vastu ning 2016. aasta mais toimus Tartuses Islamiriigi enesetaputerroristi rünnak. Tartus asub suur Venemaa mereväebaas.

## Loodus
Tartus hõlmab ligikaudu pool Süüria Vahemere rannikust. Avamerel asuvad viis väikest saart, millest suurim on Arwād. Sisemaal on maastik mägine, hõlmates osa Süüria rannikumäestikust (Nusayriyahi mäed). Nahr al-Kabiri jõgi moodustab piiri Liibanoniga lõunas.

## Haldusjaotus
Provints on jagatud viieks ringkonnaks (*minţaqah*). Ringkonnad jagunevad veel 27 alamringkonnaks (*nāḩiyah*):

* Ţarţūsi ringkond (7 alamringkonda)
* Bāniyāsi ringkond (7 alamringkonda)
* Duraykīshi ringkond (4 alamringkonda)
* Şāfītā ringkond (6 alamringkonda)
* Ash-Shaykh Badri ringkond (3 alamringkonda)

## Rahvastik
2004. aasta rahvaloenduse andmetel oli provintsi rahvaarv 701 400. UNOCHA 2011. aasta hinnangul oli rahvaarv 797 000, kuigi see on sõja algusest saadik tõenäoliselt muutunud.

72%, on alaviidid, 7% sunniitidest moslemid, 8% ismailiidid ja 13% kristlased. Al-Hamidiyahis on väike Kreeta kreeklaste kogukond, kes on 1897. aasta Kreeka-Türgi sõja eest põgenenud põgenike järeltulijad.

### Asulad
Ţarţūs on provintsi pealinn, teiste suuremate asulate hulka kuuluvad Al-Ḩamīdīyah, Al-Qadmūs, As-Sawdā, Bāniyās, Al-Quşaybah ja Şāfītā.


Fail:Safita overview.jpg|Safita
Fail:Kaf Aljaa.jpg|Mäed Kaff al-Jaa lähedal
Fail:Marqab2.jpg|Margati loss
Fail:Al-Kafroun (Arabic الكفرون).jpg|Al Kafrun
Fail:Arwad Castle 阿瓦德古堡 - panoramio.jpg|Arwadi loss


## Viited
Blaufränkisch

**"Blaufränkisch"** on tume viinamarjasort, millest valmistatakse punast veini.

Seda sorti viinamarjad on hilise valmimisajaga ning neist tehtav vein on tanniinirikas ja tihti omapäraselt vürtsikas.

"Blaufränkischit" kasvatatakse üle Kesk-Euroopa, mistõttu on seda kutsutud ka "Ida Pinot Noiriks". Sorti kasvatatakse näiteks Austrias, Tšehhis (eriti Moraavia lõunaosas), Saksamaal, Slovakkias, Horvaatias, Serbias, Sloveenias ja Itaalias. Samuti Ungaris ja selle veinipiirkondades nagu Sopron, Villány, Szekszárd ja Eger. Lisaks Euroopale kasvatatakse "Blaufränkischit" ka Ameerika Ühendriikides, kus see on tuntud kui "Lemberger", "Blauer Limberger" või "Blue Limberger". Kasvandusi leidub näiteks USA Pennsylvania, Washingtoni, Michigani, New Jersey, Idaho, New Yorgi, Colorado, Ohio, Virginia ja California osariigis.

DNA tüpiseerimise kaudu on kindlaks tehtud, et "Blaufränkischi" sort aretati "Gouais blanci" (isastaim) ja "Blaue Zimmettraube'i" (emastaim) ristamisel. Sordi päritolukoht on Alam-Stüüria (tänapäeval Štajerska Slovakkias). Esimesed konkreetsed kirjalikud märkmed sordi kohta pärinevad 1862. aastast, mil seda eksponeeriti Austria keisririigi pealinnas Viinis toimunud viinamarjakasvatusnäitusel. Samas arvatakse, et tegelikult võib sort olla palju vanem: seda võidi kasvatada juba keskajal.

## Viited

## Välislingid
*
Lonitseera

**Lonitseera** on Eesti altpopmuusika ansambel, mis alustas tegevust 2019. aastal. Muusikapalade, sealhulgas tekstide autor on Kaisa Kuslapuu.

Esimesel kahel tegevusaastal oli ansambel neljaliikmeline, 2021. aastal liitus Kristin Kaha.

2022. aastal ilmus ansambli debüütalbum "Tapeet", mis pälvis 2023. aasta Eesti Muusikaauhindade galal "Aasta autorilaulualbumi" auhinna.

## Ansambli koosseis
* Kaisa Kuslapuu – vokaal, klaver
* Katariina Tirmaste – flööt, taustalaul
* Kristin Kaha – taustalaul
* Mart Nõmm – kontrabass
* Tõnis Kirsipu – löökpillid

## Auhinnad
* Lauluvõistluse "Tudengilaul 2019" võitja
* Aasta autorilaulualbum – Lonitseera "Tapeet", Eesti muusikaauhinnad 2023

## Viited
Katoliku Liiga (Prantsusmaa)

**Katoliku Liiga** (prantsuse keeles **Ligue catholique**) oli üks hugenotisõdade peamistest osalistest. Liikumisele pani alguse ning seda juhtis Guise'i hertsog Henri I. Katoliku Liiga taotles protestantismi Prantsusmaalt välja juurimist ning kuningas Henri III kukutamist.

Katoliku Liigat toetasid nii paavst Sixtus V, Hispaania kuningas Felipe II kui jesuiidid.

## Allikad
*
*
*
*
*
*
*
*
*
Bob Odenkirk

**Robert John Odenkirk** (sündinud 22. oktoobril 1962 Berwynis Cooki maakonnas Illinoisi osariigis) on Ameerika filminäitleja, stsenarist ja produtsent.

Bob Odenkirk mängis peaosa 2021. aastal linastunud Ilja Naišulleri märulifilmis "Eikeegi". Ühtlasi oli ta selle filmi produtsent. Muude paljude filmirollide seas oli Odenkirkil ka peaosa kaheksa hooaega väldanud teleseriaalis "Better Call Saul" (2015–2022). 
 
## Välislingid
*
Derek Kolstad

**Derek Kolstad** (sündinud 4. aprillil 1974 Madisonis Wisconsini osariigis) on Ameerika stsenarist ja filmiprodutsent.

Kolstad sai tuntuks märulifilmide stsenaristina: "John Wick" (2014) ja selle järjefilmid "John Wick: Chapter 2" (2017) ja "John Wick: Chapter 3 – Parabellum" (2019). 

Ta on ka 2021. aastal linastunud Ilja Naišulleri märulifilmi "Eikeegi" stsenaariumi autor.
André de Brancas

**André de Brancas** (või **Amiral de Villars**; surnud 24. juulil 1595) oli Prantsuse sõjaväelane.

Ta võitles Katoliku Liiga ja Hispaania eest ning taotles Normandia iseseisvust. Ta jäi Roueni ka pärast kuningas Henri IV usust pööramist ning ei alistunud aastani 1594. Augustis 1594 sai ta Prantsusmaa admiraliks. Ta suri juulis 1595, kui hispaanlased ta Doullens' piiramisel vangi võtsid ja tapsid.
Alessandro Farnese, Parma hertsog

**Alessandro Farnese** (hispaania keeles **Alejandro Farnesio**; 27. august 1545 – 3. detsember 1592) oli itaalia aadlik ja kondotjeer, hilisem Hispaania armee kindral. Ta oli 1586. aastast Parma ja Piacenza ning Castro hertsog, 1578. aastast Habsburgide Madalmaade kuberner. 

Tänu Hispaaniast saadud abivägedele õnnestus tal aastatel 1581–1587 vallutada Lõuna-Madalmaades (tänapäeva Belgias) üle 30 linna ning need tagasi katoliikliku Hispaania kontrollile allutada. Hugenotisõdade ajal päästis ta 1590. aastal Pariisi piiramisrõngast. Teda on arvatud oma aja paremate sõjaväelaste sekka.

## Viited

## Kirjandus
*
*
*
*
*
*
*
*
Pariisi piiramine (1590)

**Pariisi piiramine** leidis aset aastal 1590, kui Prantsuse kuninga Henri IV väed ja hugenotid üritasid hugenotisõdade käigus Katoliku Liiga käest Pariisi vallutada. Pariisi päästis piiramisrõngast katoliiklaste ja Hispaania rahvusvaheline koalitsioon, mida juhtis Parma hertsog Alessandro Farnese.

## Vaata ka
* Kolme Henri sõda
* Religioon Prantsusmaal
* Nantes'i edikt
* Hispaania-Inglise sõda (1585–1604)
* Prantsusmaa monarhide loend
* Hukkunute arv

## Viited

## Allikad
*Horne, Alistair. *Seven Ages of Paris: Portrait of a City*. (2003) Pan Books.
*
*
Ostankino Ringhäälingu Instituut

**Ostankino Ringhäälingu Instituut** (vene keeles Останкинский институт телевидения и радиовещания; lühend **OITiR** ОИТиР) on Moskvas asuv Venemaa mitteriiklik kõrgkool.

Instituudis õppimine hõlmab lisaks põhidistsipliinidele ka kogu telesaadete loomise tehnoloogilise tsükli tundmist. Instituudi peamised spetsialistide koolitamise valdkonnad on ajakirjandus, filmi- ja telerežii, reklaam, muusikaline helirežii ja produtseerimine.

Ostankino Ringhäälingu Instituut asub Moskvas aadressil ulitsa Akademika Koroljova 12.

## Viited

## Välislingid
*Koduleht
Toronto rahvusvaheline filmifestival

**Toronto rahvusvaheline filmifestival** (inglise keeles **Toronto International Film Festival**; akronüüm **TIFF**) on Kanadas Torontos igal aastal toimuv filmifestival. 

Toronto rahvusvaheline filmifestival korraldati esimest korda 1976. aastal. 

Festival kuulub Rahvusvahelise Filmiprodutsentide Liitude Föderatsiooni (FIAPF) otsusega rahvusvaheliselt sertifitseeritud võistlusprogrammita festivalide hulka.

## Vaata ka
*Montreali maailma filmifestival

## Välislingid
*
*Festivali koduleht
Zach Aston-Reese

**Zachary Aston-Reese** (sündinud 10. augustil 1994 New Yorgis) on USA jäähokimängija, kes mängib ründajana NHL-i klubis Toronto Maple Leafs.

Aastatel 2010–2013 mängis ta United States Hockey League'i klubis Lincoln Stars. Aastatel 2013–2017 mängis ta Northeastern University jäähokimeeskonnas. Hooajal 2016/17 oli Aston-Reese Mike Vecchione ja Tyler Kelleheri kõrval ülikooliliiga resultatiivseim mängija (63 punkti) ja suurim väravalööja (31 väravat).

2017. aasta märtsis sõlmis ta lepingu NHL-i klubiga Pittsburgh Penguins. Ta asus seejärel mängima American Hockey League'is (AHL) Penguinsi tütarklubis Wilkes-Barre/Scranton Penguins. NHL-is debüteeris Aston-Reese 3. veebruaril 2018 mängus New Jersey Devilsi vastu. Esimesed kaks väravat lõi ta liigas sama aasta 13. veebruaril mängus Ottawa Senatorsi vastu. Penguinsi põhimeeskonnas mängis ta püsivalt alates hooajast 2018/19. Samal hooajal lõi ta NHL-is 43 mänguga kaheksa väravat ja andis üheksa väravasöötu.

2022. aasta märtsis kaubeldi Aston-Reese koos Dominik Simoni, Calle Clangi ja ühe *draft*i valikuga Rickard Rakelli vastu Anaheim Ducksi. Ducksis mängis Aston-Reese vaid hooaja lõpuni, kogudes 17 mänguga 3+1.

2022. aasta oktoobris sõlmis ta üheaastase lepingu Maple Leafsiga.

## Viited

## Välislingid
* Zach Aston-Reese NHL.com lehel
* Zach Aston-Reese hockeydb.com lehel
Airbus A220

**Airbus A220** on Airbus Canada Limited Partnershipi toodetav kitsakereliste reisilennukite seeria.

Lennukiseeria töötas välja Kanada lennukitootja Bombardier seerianimega **Bombardier CSeries**. Arendustöö algas 13. juulil 2008 ning seeria esimene lennuk A220-100 (varasem CS100) tegi oma esmalennu 16. septembril 2013, sai Transport Canadalt tüübisertifikaadi 18. detsembril 2015 ja võeti esmakordselt kommertskasutusse Swiss Global Air Linesi teenistuses 15. juulil 2016. Seeria pikema kerega lennukivariant, A220-300 (varem CS 300), tegi esimese lennu 27. veebruaril 2015, sai algse tüübisertifikaadi 11. juulil 2016 ning võeti airBalticus kasutusele 14. detsembril 2016.

2018. aasta juulis omandas Airbus CSeriese programmis 50,01% osaluse ning seeria nimetati ümber A220-ks. 2020. aasta veebruaris müüs Bombardier oma 25% osaluse täielikult Airbusile, mis omas nüüd 75% programmist. Ülejäänud 25% osalus kuulub Québeci omavalitsusele.

## Tehnilised andmed

## Viited
New York University Tisch School of the Arts

**New York University Tisch School of the Arts**, ka **Tisch School of the Arts**, ka lihtsalt **Tisch** on New Yorgi Ülikooli etendus-, filmi- ja meediakunsti kool.

Kool asutati 1965. aastal. 1982. aastast kannab Tisch kooli finantsiliselt toetanud ettevõtja Preston Robert Tischi (1926–2005) auks praegust nime.

Tisch võimaldab omandada bakalaureuse- ja magistriõppe erialasid, sealhulgas näitekunst, tantsukunst, lavakujundus, filmikunst, telekunst ja fotograafia.

## Välislingid
*
*Tischi koduleht
Antonio Panzeri

**Pier Antonio Panzeri** (sündinud 6. juunil 1955 Medolagos Bergamo provintsis) on Itaalia poliitik. Ta oli aastatel 2004–2019 Euroopa Parlamendi liige, Euroopa Parlamendis olles kuulus ta sotsiaaldemokraatide fraktsiooni.
Eesti kirjanduse päev

**Eesti kirjanduse päev** on riiklik tähtpäev, mida tähistatakse alates 2023. aastast kirjanik A. H. Tammsaare sünnipäeval, 30. jaanuaril. Eesti kirjanduse päev on ka lipupäev.

Päeva tähistamisega väärtustatakse kirjanduse tüvitekste ja juhitakse tähelepanu tänapäeva kirjandusele ning kirjanike rollile Eesti kultuuris ja ühiskonnas. 

## Vaata ka
* Eesti kirjandus

## Viited
Keelekontakt

**Keelekontaktiks** nimetatakse erinevate keelte või keelekujude omavahelise kokkupuute tagajärjel tekkivaid mõjusid nende grammatikas ja sõnavaras. 

Keelekontakte uurib teaduslikult **kontaktlingvistika**.

## Vaata ka
* Koodivahetus
* Segakeel
* Pidžin
* Laensõna
Litsedei

**Litsedei** (vene keeles Лицедеи) on Venemaal Peterburis tegutsev klouni- ja pantomiimiteater.

Teatri Litsedei asutasid 1968. aastal Slava Polunin ja Aleksandr Skvortsov. Litsedei on tänaseni ainus klouniteater Venemaal. Üleliiduline tuntus teatrile tuli 1986. aastal tänu Litsedei trupi osalemisega meelelahutusfilmis "Kak stat zvezdoi?" ("Как стать звездой?"). 

Publikule enim meeldinud klouni- ja pantomiiminumbrid on "Blue Canary", "Аssisjai" ("Асисяй") ja "Nizzja" ("Низзя"). 

## Trupp
Litsedeis on eri aegadel töötanud kümneid näitlejaid, teiste seas Robert Gorodetski, Slava Polunin, Nikolai Terentjev, Valeri Keft, Juri Galtsev, Anna Orlova ja Juri Muzõtšenko.

## Viited

## Välislingid
*
*Litsedei koduleht
Frédérick Gaudreau

**Frédérick Gaudreau** (sündinud 1. mail 1993 Bromontis Québeci provintsis) on Kanada jäähokimängija, kes mängib keskründajana NHL-i klubis Minnesota Wild.

Aastatel 2011–2014 mängis ta Quebec Major Junior Hockey League'i klubides Shawinigan Cataractes ja Drummondville Voltigeurs. Hooajal 2013/14 pälvis ta liiga kõige spordimehelikumale mängijale antava Frank J. Selke Memorial Trophy.

2014. aasta juunis sõlmis Gaudreau lepingu American Hockey League'i (AHL) klubiga Milwaukee Admirals. Hooajal 2015/16 sai ta AHL-is kirja 15 väravat ja 27 väravasöötu ning valiti 2016. aastal AHL-i tähtede mängule. 2016. aasta jaanuaris sõlmis ta kaheaastase lepingu NHL-i klubiga Nashville Predators. NHL-is debüteeris Gaudreau 22. oktoobril 2016 mängus Pittsburgh Penguinsi vastu. 2016/17 põhihooajal pääses ta NHL-is väljakule kokku üheksas mängus, kuid ühtegi väravat ta ei löönud. Gaudreau kutsuti hooaja 2016/17 väljalangemismängudes Predatorsi meeskonda pärast seda, kui Ryan Johanseni ja Mike Fisher vigastuste tõttu eemale pidid jääma. NHL-i väljalangemismängudes debüteeris Gaudreau 20. mail 2017 Läänekonverentsi finaali viiendas mängus Anaheim Ducksi vastu. Predators võitis Ducksi mängudega 4:2 ja pääses Stanley karika finaali, kus mindi vastamisi Pittsburgh Penguinsi. Stanley karika esimeses mängus 29. mail lõi Gaudreau ka värava, mis oli üldse tema esimene värav NHL-is. Teise värava lõi ta finaalseeria kolmandas mängus 3. juunil ja kolmanda neljandas mängus 5. juunil. Sellega sai Gaudreau esimeseks pärast Johnny Harmsi, kes oli oma kolm esimest väravat NHL-is löönud Stanley karika finaalmängudes (Harms oli seda teinud hooajal 1943/44). Predators kaotas Stanley karika finaalis Penguinsile mängudega 2:4. Predatorsi meeskonnas Gaudreau lõplikku läbilööki ei teinud. Põhihooajal mängides jäi tema parimaks vaid 2018/19. hooajal 55 mänguga kogutud kolm väravat ja üks väravasööt. Hooajal 2019/20 mängis ta taas vaid Admiralsi meeskonnas.

2020. aasta oktoobris sõlmis ta üheaastase lepingu Pittsburgh Penguinsiga. Kuigi hooajal 2020/21 pääses Gaudreau NHL-is väljakule vaid 18 mängus, oli see hooaeg tema seni resultatiivseim NHL-is (2+8), lisaks lõi ta ühe värava väljalangemismängudes.

2021. aasta juulis sõlmis ta kaheaastase lepingu Minnesota Wildiga. Kohe hooajal 2021/22 kindlustas Gaudreau kindla koha Wildi põhikoosseisus ning tegi silmapaistva hooaja, kui oli meeskonnas resultatiivsuselt kuues mängija (14+30).

## Viited

## Välislingid
* Frédérick Gaudreau NHL.com lehel
* Frédérick Gaudreau hockeydb.com lehel